শিক্ষিকার বিরুদ্ধে নিয়ম না মানা এবং দুর্ব্যবহারের অভিযোগকে কেন্দ্র করে উত্তাল বেহালার প্রাথমিক স্কুল। অভিযোগ, পূর্ব বড়িশা প্রাথমিক স্কুলের শিক্ষিকা টুটুল বন্দ্যোপাধ্যায় ছাত্রছাত্রী, সহকর্মী শিক্ষক-শিক্ষিকা এবং অশিক্ষককর্মীদের সঙ্গে দুর্ব্যবহার করেন। স্কুলের প্রধান শিক্ষক কিংবা স্কুল পরিচালন সমিতির সভাপতির কাছেও তিনি নিজের ক্ষমতার জাহির করেন। যদিও এই সব অভিযোগের কথা অস্বীকার করেছেন অভিযুক্ত শিক্ষিকা। অভিযোগের প্রেক্ষিতে তাঁকে স্কুলে ঢুকতে বারণ করা হয়েছে প্রাথমিক শিক্ষা সংসদের তরফ থেকে।